Paula Echevarría

Paula Echevarría Colodrón, nada en Candás (Carreño) o 7 de agosto de 1977, é unha actriz e modelo asturiana.

 Traxectoria 
Os seus inicios na pequena pantalla danse en series tan populares como Al salir de clase, Policías, Compañeros ou London Street. Con todo, o papel que a deu a coñecer foi o de Clara Osma na serie de Telecinco, El Comisario, unha serie de gran popularidade e audiencia. Echevarría participou nesta serie durante tres anos, desde 2004. A actriz foi tamén unha das reporteiras do programa Emisión Imposible, emitido durante o verán do 2000 en Telecinco.

A súa fama incrementouse trala súa relación co famoso cantante español David Bustamante, con quen casou o 22 de xullo de 2006 na Basílica de Santa María a Real de Covadonga en Asturias, terra natal da actriz.

No cine traballou en películas como El chocolate del loro, de Ernesto Martín, Carmen de Vicente Aranda ou Rojo intenso de Javier Elorrieta. Tamén protagoniza Luz de domingo (2007) e Sangre de mayo (2008), ambas de José Luís Garci. As dúas películas obtiveron numerosas candidaturas aos Premios Goya da Academia de Cine de España.

No plano persoal, o 17 de agosto de 2008 Paula e o seu marido David Bustamante foron pais dunha pequena chamada Daniella.

Paula Echevarría é na actualidade unha das protagonistas da exitosa serie Gran Reserva, unha das principais apostas de ficción de Televisión Española. Nela, Echevarría ten un papel principal, o de Lucía Reverte, e coincide con Ángela Molina e Emilio Gutiérrez Caba.

Paula compaxina o seu labor de actriz coa de presentadora de galas e imaxe de varias marcas publicitarias como Blanco, Pantene Style, Decleor, Vitalinea ou Nintendo e firmas internacionais como Intimissimi, North Sails ou Double Agent. Ademais, leva a cabo un exitoso blog de moda enmarcado dentro da web da revista Elle chamado "Tras la pista de Paula".Blog oficial de Paula Echevarría

No outono de 2012 a actriz estrea o seu primeiro filme de terror psicolóxico, Vulnerables do director Miguel Cruz.

Dende 2013 protagoniza a serie de Antena 3 Velvet xunto a Miguel Ángel Silvestre.

 Filmografía 
 Ano  Película  Director  Personaxe 2002 Peor imposible, ¿qué puede fallar?  José Semprún   2002 Machín, toda una vida  Nuria Villazán   2003 Carmen  Vicente Aranda  Marisol 2004 El chocolate del loro  Ernesto Martín  Patricia 2005 Las locuras de Don Quijote  Rafael Alcázar  Altisidora 2006 Rojo intenso  Javier Elorrieta  Ana 2007 Luz de domingo  José Luis Garci  Estrella 2008 Sangre de mayo  José Luis Garci  Inés 2012 Vulnerables  Miguel Cruz  Carla

 Televisión 
 Ano  Serie  Personaxe 2000 Emisión Imposible  Reporteira 2000 7 vidas  Rocío 2000 Compañeros  - 2001 Mi teniente  - 2001 Policías  Eva 2001 Al salir de clase  Berta 2003 London Street  Nuria 2003 - 2007 El comisario  Clara Osma 2010 - presente Gran Reserva  Lucía Reverte 2013-  Velvet  Ana

 Teatro 
 Ano  Obra  Director  Personaxe 2002 Diez negritos  Ricard Reguant  Vera Claythorne

 Outros 
 Ano  Obra  Director  Personaxe  Notas 2010 A contracorriente  Micropunto Films  Ela mesma  Videoclip de David Bustamante 2011 El bizcocho  Lola Guerrero  -  Curtametraxe

 Premios e candidaturas 
2008
 Premio Muller Cosmopolitan "Fun Fearless Female" á Mellor actriz de cine por "Sangre de mayo".

2010
 Candidata aos Premios Zapping á Mellor actriz por "Gran Reserva".
 Candidata aos Premios ATV á Mellor actriz de serie por "Gran Reserva".

2011
 Premio Pétalo Cosmopolitan Televisión á Muller do ano

 Notas 

 Véxase tamén 
 Ligazóns externas 
 Sitio oficial de Paula Echevarría
 Blog de ELLE

Categoría:Actores de televisión
Categoría:Actores de cinema de España
Categoría:Nados en Carreño
Categoría:Nados en 1977
Categoría:Modelos femininas de España